Palaeophileurus

Se systematisk inndeling

Palaeophileurus er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore, avlange, svarte hornbiller. Hodet er uten horn. Pronotum er svært grovt punktert, men uten midtfure eller knøler. Dekkvingene er matt svarte.
Artene i denne slekten er svært like og kan bare skilles med sikkerhet på hannenes kjønnsorganer, hunnene er neppe mulig å bestemme sikkert til art utfra utseendet.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse  
Gruppen er utbredt i det nordlige Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Palaeophileurus Kolbe, 1910
 Palaeophileurus brasiliensis Ratcliffe, 1988
 Palaeophileurus carbo Ratcliffe, 2002
 Palaeophileurus erebus Ratcliffe, 2002
 Palaeophileurus fallax Dechambre, 1997
 Palaeophileurus marcusoni Ratcliffe, 1988
 Palaeophileurus panamensis Dechambre, 1997
 Palaeophileurus proximus Dechambre, 1997
 Palaeophileurus sclateri (Bates, 1887)
 Palaeophileurus silvestris Neita-Moreno & Ratcliffe, 2017

Kilder 
 Ratcliffe, B.C. (2002) Review of the genus Palaeophileurus (Coleoptera: Dynastinae: Phileurini) with description og two new species from Peru. Annals of the Entomological Society of America 95: 335-339.

Eksterne lenker 
 Entomofauna Guyane, Palaeophileurus fallax
 

Hornbiller
Biller formelt beskrevet i 1910
Dyr formelt beskrevet av Hermann Julius Kolbe
Sør-Amerikas insekter